पाएं अपने शहर की ताज़ा ख़बरें और फ्री ई-पेपरडाउनलोड करें
काेविड के पॉजिटिव मरीज जो कि होम आइसोलेशन में हैं, उनके स्वास्थ्य की जानकारी को अपडेट करने के लिए प्रशासन की ओर से उन्हें आईवीआर कॉल की जा रही है। लेकिन 20 फीसदी मरीज जानकारी न होने के चलते या तो कॉल काट रहे हैं, या फिर उठा ही हीं रहे। डीसी गिरीश दयालन ने बताया कि हाेम आइसोलेशन में रह रहे मरीजों को 01726132106 से कॉल की जाती है।
उन्होंने लोगों से अपील करते हुए कहा कि वे इस नंबर को स्पैम के तौर पर रिपोर्ट न करें क्योंकि ऐसे में अन्य लोगों को इन कॉल्स पर शक करने की वजह बनती है। डीसी ने कहा कि आईवीआर कॉल एक आउटबांड कॉलिंग सुविधा है। इस पर लोग बैक कॉल नहीं कर सकते हैं।
इसलिए डीसी ने काेविड के मरीजों से अपील करते हुए कि वे कॉल मिस न करें जब उन्हें कॉल आए तो वे अटेंड करें और अपने स्वास्थ्य संबंधी जानकारी मुहैया करवाएं। उन्होंने कहा कि अगर मरीज को जरूरत पड़े तो प्रशासन की ओर से बनाए गए कोविड कंट्रोल रूम पर संपर्क कर सकता है और हेल्पलाइन 104 पर संपर्क कर सकता है।
होम आइसोलेट मरीजों को शाम पांच बजे तक आईवीआर कॉल की जाती है। लेकिन अगर मरीज की ओर से कॉल पिक नहीं की जाती तो दोबारा से 6 बजे कॉल की जाती है। वहीं अगर मरीज दूसरी बार भी कॉल पिक नहीं करता तो मरीज को दोबारा से शाम 7 बजे कॉल की जाती है।
मेडिकल सुविधा की जरूरत हो तो डॉक्टर्स की टीम करेगी संपर्क
14 दिन तक घरों में होम आइसोलेट किए गए मरीजों को 14 दिन लगातार आईवीआर कॉल की जाती है। मरीज को रोजाना अपने स्वास्थ्य के संबंधित जानकारी इस कॉल पर अपडेट करनी हाेती। अगर मरीज कॉल्स पर मेडीकल सुविधा के लिए आवेदन करता है तो डॉक्टर्स की टीम संपर्क करती है और उस मरीज को रेड फ्लैग के तहत मार्क किया जाता है। इसके बाद मरीज को अस्पताल पहुंचाने की प्रक्रिया शुरू की जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn